ජනාධිපතිවරයා විසින් වත්මන් ආණ්ඩුවේ නිදහස් පක්ෂය නියෝජනය කළ අමාත්‍යවරයෙකු ධුරයෙන් ඉවත් කළ පළමු අවස්ථාව මෙය වනවා.මීට පෙර එක්සත් ජාතික පක්ෂය නියෝජනය කරන පාර්ලිමේන්තු මන්ත්‍රී විජේදාස රාජපක්ෂ අධිකරණ අමාත්‍ය ධුරයෙන් ඉවත් කිරීමට ජනාධිපතිවරයා පියවර ගත්තා.ඒ එක්සත් ජාතික පක්ෂය කළ ඉල්ලීමකට අනුවයි.මේ අතර නියෝජ්‍ය අමාත්‍ය අරුන්දික ප්‍රනාන්දු ධුරයෙන් ඉවත් කිරීම සහ පක්ෂය ඉදිරියට ගනු ලබන විනය ක්‍රියාමාර්ග පිළිබඳ ශ්‍රී ලංකා නිදහස් පක්ෂ මහලේකම් අමාත්‍ය දුමින්ද දිසානායක අද මහනුවරදී මාධ්‍ය වෙත අදහස් පළ කළා.